Участва в Кипърската война с Османската империя. В битката при Лепанто е начело на лявото крило на флотилията на християнските сили, която се намира в най-голяма близост до брега. В хода на сражението той повдига забралото на шлема си, за да може да дава по-лесно разпореждания и е пронизан в окото от напоена в отрова стрела. Продължава да командва докато има сили, след което предава командването на Федерико Нани. Умира от раната си два дни по-късно, на 9 октомври 1571 г.